p



## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-124

Datum: 17.2.2025

**ZAPISNIK 24. SEJE NADZORNEGA ODBORA OBČINE ŽIROVNICA**

ki je bila v ponedeljek 17. februarja 2025, ob 16.00 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan, Simo Narić

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi člani NO in je seja sklepčna.

V nadaljevanju je predsednica NO predlagala sledeči dopolnjen dnevni red seje:

1. **Potrditev zapisnika 23. redne seje NO z dne 10.2.2025 in pregled realizacije sklepov zadnje seje**
2. **Uvedba nadzora: PP 1641 in 1651 - Gospodarjenje s stanovanjskim fondom v lasti občine (2020-2024)**
3. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 23. redne seje NO z dne 10.2.2025 in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 91:**

**Potrdi se zapisnik 23. redne seje Nadzornega odbora Občine Žirovnica z dne 10.2.2025.**

Prisotni: 3

Za: 3

Proti: /

**AD2. Uvedba nadzora: PP 1641 in 1651 - Gospodarjenje s stanovanjskim fondom v lasti občine (2020-2024)**

Predsednica je povedala, kaj so se člani NO na zadnji seji menili glede nadzora PP 1641 in 1651. Nadalje so se člani NO dogovarjali glede vsebine nadzora in terminskega plana izvajanja nadzora.

Po razpravi je bil sprejet naslednji

**SKLEP številka 92:**

**Sprejme se Sklep o uvedbi nadzora: PP 1641 in 1651 - Gospodarjenje s stanovanjskim fondom v lasti občine (2020-2024)**

Prisotni: 3

Za: 3

Proti: /

**AD 3. Vprašanja in pobude**

Člani NO so župana na 23.seji dne 10.2.2024 zaprosili, da jih seznani z letnim načrtom notranje revizije za leto 2024 in leto 2025 ter zadnjim veljavnim dolgoročnim načrtom notranje revizije Občine Žirovnica.

Članom NO je bilo s strani tajnice nadzornega odbora pojasnjeno, da je župan zavzel stališče, da navedenih dokumentov ne bo posredoval, ker za to ni pravne podlage. Notranja revizija je v pristojnosti predstojnika organa in ne zadeva zunanjega nadzora.

Seja je bila zaključena ob 17.40 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**